**Szári Napsugár Német Nemzetiségi Óvoda**

**2066 Szár Óvoda köz 3.**

Tel.: 22/353-819 ; e-mail: napsugarkindergarten@gmail.com

OM azonosító: 201789



**ÉVES MUNKATERV**

**2025/26.**

**Készítette a nevelőtestület bevonásával:** Metzgerné Speier Katalin

 óvodavezető

**Fenntartó elfogadta: /2025** sz. Képviselő-testületi határozatával

**Az intézmény adatai:**

**Neve:**

**Szári Napsugár Német Nemzetiségi Óvoda**

**Német nyelven:**

**Saarer Sonnenschein Deutsche Nationalitäten Kindergarten**

**Székhelye:**

**2066 Szár Óvoda köz 3.**

**Fenntartója:**

**Szári Német Nemzetiségi Önkormányzat**

2066 Szár Rákóczi Ferenc u. 68.

**OM azonosító: 201789**

**A működési engedély szerinti felvehető gyermeklétszám: 139 fő**

**Csoportok száma: 5**

**Működési engedély száma: FE/03/1471-12/2025**

**Munkaterv készítésénél figyelembe vett jogszabályok és szempontok:**

* Alapító okirat, Működési engedély
* 2011. évi CXC. törvény a nemzeti köznevelésről
* 363/2012. (XII. 17.) Korm. rendelet az Óvodai nevelés országos alapprogramjáról
* 2012. évi CXXIV. törvény a nemzeti köznevelésről szóló törvény módosításáról
* 20/2012. (VIII.31.) EMMI rendelet a nevelési- oktatási intézmények működéséről és a köznevelési intézmények névhasználatáról
* 229/2012. (VIII.28.) korm.rend. a nemzeti köznevelésről szóló törvény végrehajtásáról
* 77/2025. (IV. 15. ) Korm. rendelet
* 1997. évi XXXI. törvény a Gyermekek védelméről és gyámügyi igazgatásáról
* Az 1998. évi XXVI. törvény a fogyatékos személyek jogairól és esélyegyenlőségének biztosításáról
* 2003. évi CXXV. törvény az egyenlő bánásmódról és az esélyegyenlőség előmozdításáról
* 2023. évi LII. törvény a pedagógusok új életpályájáról
* 419/2024.(XII.23.) Korm. rendelet a pedagógus-továbbképzés rendszeréről
* 401/2023. (VIII. 30.) Korm. rendelet

[a pedagógusok új életpályájáról szóló 2023. évi LII. törvény végrehajtásáról](https://magyarkozlony.hu/dokumentumok/4c0cff472861d01cb1f21aedff9cee2d7cc908e5/megtekintes)

* 26/1997.(IX.3.) NM rendelet az iskola-egészségügyi ellátásról
* Oktatási hivatal: Útmutatói, Kézikönyvei
* Irányelvek a nemzetiségi oktatáshoz (Oktatási Hivatal)
* A Sajátos nevelési igényű gyermekek óvodai nevelésének irányelve (Oktatási Hivatal)
* Óvodánk stratégiai dokumentumai, nevelőtestületi döntései
* A fenntartó döntései, határozatai
1. **Működési terv**
	1. **Működési adatok, helyzetelemzés:**

 ***Nyitva tartás***:

 Naponta 6.30 – 17.00 óra

 Összevont csoport reggel 6.30 – 7.30 között

 délután 16.00 – 17.00 óra között

***Gazdálkodás:***

Óvodánk önállóan gazdálkodó költségvetési szerv, a könyvelési-gazdasági feladatokat a Romhányi György Német Nyelvoktató Általános Iskola gazdasági vezetője látja el.

A házipénztárt az óvodatitkár kezeli.

A gazdálkodásunk a 2024/25-ös nevelési évben takarékos és átgondolt munkával biztonságos volt, alapfeladatainkat maradéktalanul el tudtuk látni. Karbantartásra, felújításra és fejlesztésre is jutott forrás. A fenntartói pályázatok segítségével energetikai fejlesztésest tudtunk végeztetni (hőszivattyúk telepítése), melynek pályázati önrészét az óvoda költségvetéséből fizettük.
A csoport bővítés kapcsán festés, aljzat javítás, bútorok és egyéb beszerzések történtek. Két csoport ablakaira redőnyt szereltettünk.

A normatív támogatások fedezték kiadásainkat, továbbra is feladatunk lesz a gazdálkodással kapcsolatos feladatok jól átgondolt ellátása, továbbfejlesztése, az eddigi gyakorlati tapasztalatok beépítése a működésbe.

A ***belső ellenőri*** feladatok végzését az iskolával közösen a Financial Ideas Kft-vel kötött szerződés alapján működik. Az ő tanácsai és iránymutatása alapján felülvizsgáltuk az iratkezelés szabályosságát, az iktatás módját. A javasolt változtatásokat megtettük.

A ***GDPR szabályok*** megfelelő értelmezése és betartása érdekében adatvédelmi megbízotti feladatokat VFK Datapro Kft végzi óvodánkban.

***A tűz- és munkavédelmi*** feladatokat a Ardentenprise Kft irányításával végezzük. Ők végzik a dolgozók évenkénti oktatását, szervezik a tűzriadó-gyakorlatot, frissítik a szabályzatokat.

**Személyi feltételek, az alkalmazottak létszáma:**

2023. évi LII. törvény alapján dolgozóink köznevelésben foglalkoztatottak, a konyhai kisegítő közalkalmazott.

Minden álláshelyünk betöltött, a foglalkoztatottaknak az előírásoknak megfelelő képesítése van.

***Álláshelyek száma változott a csoport bővítés miatt:***

finanszírozott:

11 óvodapedagógus

5 dajka

1 pedagógiai asszisztens

1 óvodatitkár

saját költségvetésből finanszírozott:

 1 konyhai kisegítő (részmunkaidős, 6 óra/nap)

megbízással dolgozók:

 karbantartó

logopédus (SNI ellátás)

gyógypedagógus (SNI ellátás)

***Óvodapedagógusok:***

A fenntartó engedélyével 2025. szeptember 1-től 9-ről 11-re bővült a pedagógus álláshelyek száma.

Az új csoport beindításához 2 óvodapedagógusi és 1 dajkai állást hirdettünk. Több jelentkező közül tudtunk választani, sikerült 2 nemzetiségi óvónőt és egy szakképzett dajkát felvennünk. Így jelenleg már 7 nemzetiségi pedagógusunk van, egy pedig végzi a nemzetiségi szakot.

A vezető mesterpedagógus, 3 óvónő Ped.II., 7 Ped.I., 1 Gyakornok besorolású.

***Dajkák:***

5 fő, mindannyian szakképesítéssel rendelkeznek.

***Pedagógiai asszisztens:***

1 fő, szakképzett.

***Óvodatitkár:***

1 fő (érettségizett, intézményi kommunikátor szakképesítéssel, középfokú A típusú német nyelvvizsgával)

***Konyhai kisegítő:***

Részmunkaidős, közalkalmazottként foglalkoztatott (6 óra/nap).

***Karbantartó:***

A megbízási szerződéssel foglalkoztatott (udvar rendben tartása és karbantartási, javítási feladatok ellátása).

Logopédust és gyógypedagógust a sajátos nevelési igényű gyerekek ellátására megbízási szerződésben foglalkoztatunk a szakvéleményben előírt óraszámban.

***Mindösszesen:***

19 fő, melyből 1 részmunkaidős, + 3 megbízással foglalkoztatott

**1.2. Nevelési év rendje:**

***A nevelési év:*** 2025. szeptember 1.- 2026. augusztus 31.

Szorgalmi időszak: 2025. szeptember 1.-2026. május 31.

Nyári időszak: 2026. június 1.-2026. augusztus 31.

Az iskolai szünetek ideje alatt a gyermeklétszám lecsökken, ezért összevont csoportokkal működünk a szülői igényekhez igazodva.

***Zárva tartás:*** nyári zárás 4 hét a fenntartó jóváhagyása alapján. (Tervezet: július hónapban. Fenntartó jóváhagyása után, legkésőbb febr. 15-ig erről a szülőket tájékoztatjuk)

***Nyitva tartás:*** naponta 6.30-tól 17.00 óráig, heti 52,5 óra

 (6.30-7.30 és 16.00-17.00 között fokozatosan összevont csoportokkal)

***Nevelés nélküli munkanapok terve:***

Jogszabály alapján max. 5 nap, melyből 2 nap nevelési napon, 3 nap iskolai tanítási szünetben tartható.

* 2025. november (iskolai őszi szünet idejében )

Nevelői értekezlet, belső tudásmegosztás, előadás

* 2025.12.22. Év végi alkalmazotti értekezlet . OVI-KRÉTA tapasztalatai (csoportnapló, fejlődési lapok),TÉR feladatai (iskolai téli szünet idejében)
* 2026. április (iskolai tavaszi szünet ideje alatt)
A nevelési év további eseményeinek megbeszélése, az eltelt időszak értékelése, TÉR feladatok végzése, belső tudásmegosztás
* 2026. július 3. (pedagógus napi kirándulás)
* 2026. augusztus 27. (tanévnyitó értekezlet)

***Óvodai beíratás ideje:*** a fenntartó határozata alapján, tervezet ápr. 27.-28. (tartható: április 20. és május 20. között).

**1.3. Értekezletek:**

***Munkatársi (alkalmazotti kör):***

Nevelés év nyitó értekezlete: 2025.augusztus 25.

Témája: Beszámoló az előző nevelési évről.

* A törvényi változások ismertetése, a dolgozók tájékoztatása: Óvodai nevelés országos alapprogramja, Ovi-kréta, Továbbképzések szervezése
* Munkaköri leírások, munkarend, szervezési feladatok, csoportbeosztás.
* A pedagógus minősítéssel kapcsolatos feladatok, a nevelési évben várható külső ellenőrzések (1 minősítő vizsga)

Határidő: 2025. augusztus 31. Felelős: óvodavezető

***Nevelőtestületi értekezletek:***

* Tanévnyitó (2024. aug.25.)
* Éves beszámoló, eredmények, tapasztalatok
* Helyi pedagógiai program módosítása
* Új személyi feltételek, új csoport beindítása
* Változások az Ovi-krétában, továbbképzések terén.
* TÉR feladatok
* Éves munkaterv megbeszélése
* Házirend felülvizsgálata
* Német munkaközösség működési tervének vázlatos megbeszélése
* Zöld óvoda programok éves tervezése, felelősének megválasztása
* Munkaköri leírások, munkarend, szervezési feladatok, csoportbeosztás.
* A pedagógus minősítéssel kapcsolatos várható feladatok:
-1 gyakornoki vizsga
* November 10-ig.
* Eltelt időszak értékelése, a következő időszak eseményei, feladatai. (Márton nap, Mikulás, Advent, bábszínház, beiskolázással kapcsolatos feladatok)
* OVI-KRÉTA
* Előadás szervezése, belső tudásmegosztás
* Április
	+ - Aktualitások, a nevelési év további eseményeinek megbeszélése
		- Továbbképzésen résztvevők beszámolója a szerzett ismeretekről,

tapasztalatokról.

* + - Munkaközösség tevékenységéről beszámoló
		- TÉR feladatok, OVI-KRÉTA eddigi tapasztalatainak megbeszélése
* Augusztus utolsó hete - évértékelés, a köv. nevelési év terve, előkészítése

***Munkaértekezletek:***

A működés, a nevelési feladatok megoldásáról, szervezési feladatokról heti rendszerességgel kedd, du.13 óra A hónap 2. hetében német munkaközösség megbeszélése

Szükség szerint a munkaértekezletek ideje módosulhat.

***Szülői értekezletek:***

***Szeptember:***

Közös szülői értekezletet nem tartunk, mert nehézséget okoz a testvérek szüleinek, hogy a közöset követő csoportos értekezleten hol, melyik csoportban vegyenek részt. Ezért a szülői értekezleteket minden csoportnak más-más időpontban szervezzük. Az óvodavezető részt vesz a csoportos értekezleteken, így lehetőség van arra, hogy a szülők kérdéseket tegyenek fel.

A csoportos szülői értekezleteken az óvónők ismertetik az alábbi témákat:

* a Helyi Pedagógiai Program elveinek, jellemzőinek ismertetése
* házirend ismertetése
* rövid tájékoztató a csoportszervezésről
* óvodai hagyományok, ünnepek, események tervezete
* a család és az óvoda együttműködésének fontossága
* az óvodai szokásrendszer (jó közérzet, biztonságérzet alapja, balesetek megelőzése)
* helyi hagyományok ápolása, csoportszokások
* közösségi érzés, magatartás fejlesztése – szociális nevelés hangsúlyozása
* aktuális és az adott csoportra vonatkozó témák
* -szülői munkaközösségi tagok választása

Felelős: óvónők, óvodavezető

**Január:**

*Csoportos*

* a csoport fejlődése, elért eredmények, további tervek, feladatok
* aktualitások,
* a 2. félév programjai

Felelős: óvónők

**Április:**

*nagycsoport*

* iskolaérettség, a meghívott tanító néni bemutatkozása, tájékoztatója

Felelős: nagycsoport óvónői

A szülői értekezletekről feljegyzés és jelenléti ív készül.

***Fogadóórák:***

Évi két alkalommal lehetőséget adunk a szülőknek arra, hogy egyéni beszélgetés keretében kapjanak tájékoztatást gyermekük fejlődéséről. A várakozás elkerülése érdekében a szülők az adott napokon egyeztetett időpontban jönnek.

Tervezett időpontok: november és április hónapban csoportonként külön meghatározott időszakban. Az OVI-KRÉTA szülői felületének segítségével a gyermek fejlődésének bemutatása.

**1.4. Munkarend, kötelező óraszámok:**

***Óvodaigazgató:***

Munkaidő: 40 óra/hét Kötött munkaidő: 10 óra/hét

***Óvodaigazgató helyettes:***

Munkaidő: 40 óra/hét Kötött munkaidő: 24 óra/hét

***Munkaközösségvezető:***

Munkaidő: 40 óra/hét Kötött munkaidő: 30 óra/hét

***Óvodapedagógusok:***

Munkaidő: 40 óra/hét. Kötött munkaidő: 32 óra/hét

Gyakornok: Munkaidő: 40 óra/hét. Kötött munkaidő: 32 óra/hét, neveléssel-oktatással lekötött munkaidő: 26 óra/hét

Jelenleg 1 gyakornok pedagógus van az óvodában.

 Az óvodavezető a pedagógusoknak a neveléssel-oktatással lekötött munkaidőn felül a Nkt. 62.§ (2), (6), (8) bek. értelmében túlmunkát rendelhet el szükség esetén az intézmény zavartalan működése, a pedagógiai feladatok megvalósítása érdekében (a nevelést előkészítő, azzal összefüggő egyéb pedagógiai feladatok, a nevelőtestület munkájában való részvétel, gyakornok szakmai segítése, továbbá eseti helyettesítés).

 *Kötelező munkaközi szünet:*

A délelőttös műszakban dolgozó óvónők 10 és 12 óra között, a délutánosok 12.00 és 14.00 közötti időben rugalmasan, a napi tevékenységhez igazodva veszik igénybe a 20 perces kötelező munkaközi szünetet. Így biztosítható, hogy a gyerekekkel mindig óvodapedagógus maradjon a csoportban.

***Dajkák:***

Munkaidő: 40 óra/hét.

A dajkák heti váltásban dolgoznak

Reggeles műszak: 6.00 – 14.20 óra

Délutános műszak: 9.00 – 17.20 óra

***Pedagógiai asszisztens:***

Munkaidő: 40 óra/hét. 10.00-18.20 óra

***Óvodatitkár:***

Munkaidő: 40 óra/hét. 7.30 – 15.50 óra

A névre szóló munkaköri leírások a személyi anyagokban találhatóak.

**A logopédiai és gyógytestnevelési** ellátást a Bicskei Pedagógiai Szakszolgálat biztosítja, a szakemberek a szakszolgálat által meghatározott munkarendben dolgoznak.

A **sajátos nevelési igényű gyermekek** speciális ellátására megbízási szerződést kötünk gyógypedagógussal, logopédussal. Jelenleg 1 fő SNI gyermek jár intézményünkbe.

A **beilleszkedési, magatartási, tanulási nehézséggel** (BTMN)küzdő gyermekek egyéni fejlesztését a szakvéleményben lévő fejlesztési javaslatnak megfelelően végzi fejlesztőpedagógusi végzettséggel rendelkező pedagógus megbízási szerződés alapján.

A nevelési évben nagyon megnőtt ezen gyermekek száma, év végén 19 fő volt, de közülük többen iskolába mentek.

1. **Csoport és létszámadatok (a beiratkozások alapján)**

|  |  |  |  |
| --- | --- | --- | --- |
| *csoport neve* | *összetétele* | *létszáma* | *csoportban dolgozók neve* |
| Süni csoport | mini-kicsi(2,5-3 évesek) | 21 | óvónők:Speier KingaFenyvesiné Jakab Évadajka: Királyné Lantos Anita |
| Maci csoport | kis csoport3-4 évesek | 25 | óvónők:Kun GyöngyiGordos Noémidajka: Tamás Gáborné |
| Katica csoport | középső csoport(4-5 évesek) | 24 | óvónők:Speier RóbertnéNágl Majadajka: Bogdánné Németh Szilvia |
| Pillangó csoport |  nagy csoport(5-6 évesek) | 25 | óvónők:Kemmer AnitaSzpodnyi Sáradajka: Metzger Martina Szandra |
| Méhecske csoport | vegyes csoport(3-7 évesek) | 22 | óvónők:Kita ZsuzsaRonyecz Kingadajka: Királyné Lantos Anita |

**Összes aktív jogviszonnyal rendelkező gyermek: 117 fő**

Az ősz folyamán még 2 gyermek érkezik a Süni csoportba, amikor betölti a 2,5 éves kort.

Három óvodaköteles gyermek családja külföldre távozott, jogviszonyukat szüneteltetjük (megszüntetni csak akkor lehetséges, ha tankötelessé válnak).

Működési engedélyünk szerint 139 a férőhelyek száma, így az esetlegesen év közben érkezőket felvételi körzetünkbe tartozó gyerekeket fogadni tudjuk.

1. **Tevékenységi terv:**

|  |  |  |
| --- | --- | --- |
| ***Tevékenység, program, ünnepek*** | ***határidő*** | ***felelős*** |
| Évnyitó értekezlet | 08.25. | igazgató |
| Családlátogatások | 08.21.-30. | új gyerekeket fogadó óvónők |
| Beszoktatás (tervek elkészítése, rögzítése a csoportnaplóba, gyerekek csoportba osztása, fogadása, beszoktatása, visszaszoktatása) | szept.15. | óvónők |
| Zöld Óvoda éves munkatervének elkészítése | aug. 30. | igazgató, helyettesóvodatitkár |
| Német munkaközösség éves munkatervének elkészítése | aug. 30. | munkaközösség vezető |
| Szülői értekezlet tartása | szept. 8.-15. | igazgató, óvónők |
| SZM gyűlés összehívása | szept.30. | igazgató, helyettes, SzM elnök |
| Papírgyűjtés (iskolához csatlakozva) | szept. | óvónők, dajkák |
| Erntedankfest-tematikus hét– szőlődarálás, préselés, must kóstolás, gyümölcsök kóstolása, játékos feladatok termésekkel, ének- tánc, részvétel a Szári Napokon, kirándulások, séták. | szept. 17. | óvónők, munkaköz.vez. |
| Népmese napja – Könyvtár látogatás |  szept.30. | óvónők, igazgató |
| Bábszínház (előadás a tornateremben)  | szeptember vége(egyeztetés alatt) | igazgató, óvoda titkár |
| Bozsik foci (felmérés, edzések beindítása, részvétel Bicskén) | szept. | edző |
| Úszás (felmérés, buszrendelés, 10 alkalommal részvétel a bicskei tanuszodában) | szept.-okt. | nagycsoportos óvónők |
| Állatok Világnapja – témahétmeseelőadás (óvónők)Állatvédelmi témahét programjaiHappy-héthez csatlakozás | okt. 6.-10. | óvónők |
| Madárdalos óvoda eseményeinek egyeztetése, szervezése | okt.30. | igazgató |
| Iskolaérettségi vizsgálatok elvégzése, szülőkkel való megbeszélés szükség szerint, ill. szakszolgálathoz utalás | okt.15. | Méhecske, Katica és Pillangó csoport óvónői |
| Német munkaközösség alakuló ülése, éves tervének elkészítése, gyermektánccsoport szervezése | szept. 30. | munkaközösség vezető |
| Ovigaléria átrendezése | szept. 30. |  Katica csoport |
| Tűzriadó gyakorlat, tűz és munkavédelmi oktatás | szept. 4. | igazgatóArdentenprise Tűz- és Munkavédelmi Szolgáltató Kft |
| Nevelői értekezlet | okt. 30.  | igazgató |
| Márton napi kézműves foglalkozás családi délután keretében | nov.10. | német munkaköz. |
| Fogadóóra | nov. | óvónők |
| Egészséghét :„Óvd magad, védd a környezeted!”- dohányzás prevenciós projekt - nagy és köz. csoportban Előadás szervezése szülőknek | november18.-22. | csoport óvónői |
| Ovigaléria átrendezése | dec.1. | Pillangó csoport |
| Mikulás ünnep | dec.5. | óvónők, SZM |
| Adventi készülődés | dec.1.-19. | óvónők |
| Karácsonyi ünnepség | dec.17. | Pillangó csoport |
| Német munkaköz. – megbeszélés, karácsonyi meseelőadás | dec. 10.-17. | munkaköz. vez. |
| Szülői értekezletek  | jan.26.- 30. | óvónők |
| Ovigaléria átrendezése | január | Maci csoport |
| Bábelőadás | egyeztetés alatt | igazgató |
| Nemzetiségi hét, német színházi előadás(szervezés alatt) | jan.26.-30. | igazgató, munkaköz.vezető |
| Farsang  | febr. 13. | óvónők |
| Kisze-báb égetés | március 6. | óvónők |
| Márc. 15. | márc.13. | középső csoport |
| Víz Világnapja | márc. 20. |  óvónők |
| Ovigaléria átrendezése | március | Süni csop. |
| A Föld Napja  | ápr.22. | óvónők |
| Óvodai beíratás | fenntartó meghat. szerint (ápr.20. és május 20. között) | igazgató |
| Szülői értekezlet – nagycsoport | iskolával egyeztetve | nagycsoportos óvónők |
| Fogadóóra | április | óvónők |
| Bábelőadás a tornateremben | egyeztetés alatt | igazgató |
| „TrachtTag” –felhíváshoz csatlakozás | ápr.11. | német munkaköz. |
| Anyák napja- csoportonként ajándék készítés, vers tanítás, személyes köszöntés | május | óvónők |
| Madarak és fák napja | május 9. | óvónők |
| Ovigaléria átrendezése | április | Méhecske csoport |
| Német munkaköz. – Megyei Nemzetiségi Napon részvétel a tánccsoporttal | máj.21. | munkaköz. vez. |
| Mézes-nap (Méhek világnapja) | május 5. | Pillangó csoport |
| Évzáró | május vége | középső és nagycsoport óvónői |
| Gyógytestnevelés felmérés, eü. vizsgálat megszervezése, fogászati szűrővizsgálat szervezése | jún. 20. | igazgató |
| Gyermeknap  | jún. 4. | mini csoport |
| Kirándulások: köz. és nagy csoport busszal | június 11. | óvónők |

**4. A nevelési év kiemelt feladatai:**

* **Új csoport** beindítása, új dolgozók beilleszkedésének segítése
* **A minősítő vizsgára** való felkészülés, gyakornok munkájának segítése, mentorálás.
* **Belső tudásmegosztás** erősítése, képzések, önképzés lehetőségeinek kihasználása**.**
* **Német munkaközösség** tevékenységének segítése, szervezése
* **Pedagógiai program módosítása,** a módosítások beépítése a mindennapi nevelőmunkába.

Határidő: folyamatos Felelős: minden óvónő

* 1. **Kiemelt nevelési területek:**

***Anyanyelvi nevelés***

Az óvodáskor nagyon fontos szakasza a nevelésnek, ekkor alakulnak ki a gyerekekben azok az alapvető személyiségjegyeket, melyek később a kommunikációjukat, iskolai megfelelésüket, kapcsolataikat meghatározzák. 3-6 éves korban a legintenzívebb a beszédfejlődés, ezért nagy felelőssége van az óvodának abban, hogy tudatosan, tervezetten fejlessze ezt a területet.

Az óvodai anyanyelvi- és irodalmi nevelés egymástól elválaszthatatlan. A mese, a vers ősi forrása az anyanyelvi nevelésnek, régi értékeket, hagyományokat, közvetít a gyermeknek. Célunk a beszédértés, a beszédkészség és a beszédaktivitás fejlesztése, a szókincs gazdagítása. Ennek érdekében naponta mesélünk, anyanyelvi játékokat játszunk, pozitív mintát nyújtunk. Fontos az irodalmi anyag gondos kiválasztása. A mesék közül a népmeséket részesítjük előnyben, de válogatunk a gyerekek életkorának megfelelő egyéb történeteket, elbeszéléseket is.  A megfelelő anyag hatással van a lelki és esztétikai fejlődésre egyránt. A terület fejlődését segítik a napi játékos tevékenységek mellett a bábszínházi előadások, az óvodapedagógusok által előadott mesék, a könyvtár látogatások, a könyvek folyamatos, napi használata a játékidőben, a délutáni pihenés előtti élőszavas mesélés.

Az anyanyelvi nevelés anyaga, tartalma a csoportnaplóban követhető.

Ideje: folyamatos Felelős: óvodapedagógusok

 ***Német nemzetiségi nevelés***

Célunk a német nyelv egyre nagyobb arányú használata a mindennapi tevékenységek során

Szeretnénk fejleszteni a belső tudásmegosztást, az egymástól tanulás lehetőségét. Ezért hospitálásokat szervezünk, ill. a gyakornokoknak folyamatosan biztosítjuk ennek lehetőségét. A német munkaközösség tevékenységét még aktívabbá tesszük, havonta egy megbeszélést tartunk, melyen a fejlődési lehetőségeket keressük, kitűzzük a rövidtávú célokat, feladatokat, programokat.

Szeretnénk több rövid német meséhez olyan szemléltetőeszközöket készíteni, melyeket melyek segítik a mese megértését, és melyeket minden csoport használhat. Ezzel gazdagodna a nemzetiségi nyelvi nevelés eszköztára.

Német szakkönyvek állományának bővítésére törekszünk.

Tánccsoportunkkal részt veszünk a Szári Napokon, Óvodatalálkozón és a Megyei Nemzetiségi Napon.
Továbbképzési lehetőségeket továbbra is igyekszünk kihasználni.

Ideje: folyamatos Felelős: igazgató, munkaközösség vezető

* 1. **Óvó-védő feladatok, baleset megelőzés:**
* Biztonságos környezet fenntartása a gyerekek és dolgozók számára, a berendezések, eszközök, játékok folyamatos ellenőrzése, szükség szerint javítása. A szükséges felülvizsgálatok elvégeztetése (pl. udvari játékok, sporteszközök, tűzvédelem stb.), az ehhez kapcsolódó nyomtatványok vezetése.
* Gyermekvédelmi feladatok szem előtt tartása, egyenlő hozzáférés biztosítása, a gyerekek családi hátterének megismerése, a változások észrevétele. Szükség esetén családlátogatás, beszélgetés a szülőkkel, együttműködés a gyermekjóléti szolgálattal. Hátrányos és halmozottan hátrányos gyerekek nyilvántartása (Jelenleg nincs ilyen gyermek az óvodában).
* A gyerekek megismertetése a balesetek megelőzésének módjával, a veszélyforrásokkal, a szabálytudat erősítése, ennek rögzítése a csoportnaplókban.
Határidő: folyamatos Felelős: igazgatóhelyettes, óvónők
* Tűzvédelmi, munkavédelmi oktatás, tűzriadó – Ardentenprise Kft (Felcsút) szakmai vezetésével és oktatásával.
Határidő: folyamatos Felelős: igazgató, óvodatitkár
* Egészségügyi vizsgálatok megszervezése – dolgozók és gyermekek részére
Határidő: 2024. jún.15. Felelős: igazgató

**5. Belső és külső ellenőrzés, értékelés**

* ***5.1. Gyermekek fejlettségének nyomon követése:***Az egyéni fejlődés figyelemmel kísérése, ennek rögzítése évente kétszer az ovi-krétában. A szülők tájékoztatása gyermekük fejlődéséről fogadóóra keretében.
* BTMN gyanú esetén a gyerekek vizsgálati kérelme a Pedagógiai Szakszolgálatnál, ill. az előírt felülvizsgálatokkal kapcsolatos feladatok ellátása.
* A tanköteles korú gyerekek iskolaérettségi vizsgálatának elvégzése, az eredmények kiértékelése. Szükség esetén a Pedagógiai Szakszolgálattól fejlettségi vizsgálat kérése.
A szülők segítése, amennyiben az Oktatási Hivataltól még egy év óvodai nevelést szeretnének kérvényezni. A kérelemhez pedagógiai vélemény írása.

Határidő: évente 2x rögzítés: jan. 30-ig ill. aug. 31-ig Felelős: óvodapedagógusok
Iskolaérettség: október 30. Felelős: nagycsoportos óvodapedagógusok

***5.2 Az intézmény működésének nyomon követése:***

* Belső ellenőrzési szakemberekkel való együttműködés (Finantial Ideas Kft)
A belső ellenőrzés eredménye alapján készült Intézkedési terv teljesülésének ellenőrzése, visszacsatolás: Új iktatási mód alkalmazása, iratkezelés szabályainak követése, régi iratok elhelyezése az irattárba (Alagsori zárható helyen)
* Az intézményi tanfelügyelet Intézkedési tervének folyamatos megvalósítása: Ellenőrzések eredményének rögzítése az ovi-krétában
* A változások folyamatos nyomon követése, beépítése a működésbe.
* Az évenkénti fenntartói ellenőrzés és értékelés elkészítéséhez adatok szolgáltatása.
* Statisztikai jelentések elkészítése, adatszolgáltatás a normatíva igénylésekhez.

Határidő: folyamatos Felelős: óvodaigazgató

***5.3 Dolgozók ellenőrzése, értékelése***

* Ellenőrzési terv alapján.(1. sz Melléklet)
* A Pedagógusok új életpályájáról szóló törvény és végrehajtási rendelete 2024-től kötelezővé teszi a pedagógus teljesítmény értékelést, és lehetőséget ad 2025. szeptemberétől az ez alapján történő differenciált bérezésre. Megjelent a 18/2024.(IV.4) BM rendelet a pedagógusok teljesítményértékeléséről. Ez alapján a pedagógusoknak az általános elvárások mellett 3 egyéni teljesítménycélt kellett kitűzniük, melyet az igazgató hagy jóvá. Év végén értékeltük minden pedagógus tevékenységét (önértékelés, értékelő megbeszélés, vezetői értékelés, majd az eredmény rögzítése az online felületen).
* A munkaidő, az etikai szabályok betartását folyamatosan figyelemmel kísérjük. Az intézmény tisztaságát, egészségügyi megfelelését naponta ellenőrizzük.
* Az egészségügyi könyvek érvényességét az óvodatitkár ellenőrzi. Szükség szerint a munkaegészségügyi vizsgálatokra időpontot kér, begyűjti ezek eredményét.

Határidő: folyamatos Felelős: igazgató, óvodatitkár

***5.4 Külső ellenőrzések:***

* Intézményi tanfelügyelet után Intézkedési tervet készítettünk, ennek végrehajtása folyamatos feladatunk az év során.
* A fenntartó Szári Német Nemzetiségi Önkormányzat évente értékeli az intézmény működését, melyet a Járási Kormányhivatal ellenőriz. Az értékelés elkészítésében aktív szerepet vállalunk.
* *Minősítő eljárások:* A gyakornok óvodapedagógust jelentkeztettük minősítő vizsgára, melyet elfogadott az OH. A portfólió feltöltésének határideje november 30. Az intézmény delegáltja az igazgató lesz, aki maga is szakértő.

**6. Fejlesztési terv:**

**6.1 Nevelőmunka fejlesztése:**
A nevelési év kiemelt feladata az anyanyelvi nevelés.

Célunk, hogy

* pozitív érzelmi viszony alakuljon ki a gyerekekben a mesélés, verselés, mondókázás iránt
* kommunikációra ösztönözzük a gyerekeket, jó példát adjunk a szép, választékos beszédre
* fejlesszük a beszédértést, beszédkészséget, beszédaktivitást
* keltsük fel a könyvek iránti érdeklődést
* cselekvésbe ágyazottan sokféle nyelvi játék szervezése, összekapcsolása mozgással, zenével, népi játékokkal
* a szókincs fejlesztése

Feladataink a célok megvalósításáért:

* sokféle tevékenység szervezése, lehetőségek biztosítása
* napi élőszavas mesélés, verselés, mozgással összekötött nyelvi játékok szervezése
* a gyerekek meghallgatása, türelem, odafigyelés, kíváncsiság kielégítése
* egyéni differenciálás, életkornak megfelelő irodalmi anyag kiválasztása
* dramatizálás, bábozás gyakori alkalmazása
* könyvtár megismertetése a gyerekekkel
* együttműködés a logopédussal

***A német nemzetiségi nevelés fejlesztése folyamatos feladatunk.***

Már az előző két évben megkezdtük a szemléletváltást, melynek legfontosabb célja, hogy a német nyelv áthassa a gyerekek mindennapjait, és ne kezdeményezett tevékenységekre korlátozódjon. Szeretnénk néhány egyszerű meséhez szemléltetőeszközöket készíteni, melyek segítik a megértést. Ezeket minden csoport használhatja majd. Bemutatjuk a nyelvi neveléshez használható eszközcsomagokat az új pedagógusoknak (Hans Hase, Zahlenland, Mozgáskotta). A tanult dalokat, verseket megosztjuk egymással. Ennek érdekében havonta 1 alkalommal munkaközösségi megbeszélést tartunk. A gyakornok kollégáknak hospitálási lehetőséget biztosítunk, és kihasználjuk az egymástól való tanulás lehetőségét.
Kihasználjuk a továbbképzési lehetőségeket (UMZ, Nemzetiségi POK stb.)

**6.2 Személyi feltételek:**

Óvodánk egy csoporttal bővült, ezért 2 óvónővel és egy dajkával növekedett a dolgozói létszám. Feladatunk az új dolgozók beilleszkedésének segítése, a helyi szokás-, szabály- és értékrendszer megismertetése. Igyekszünk közösségépítő programokat is szervezni, pl. kirándulás, karácsonyi vacsora, közös képzéseken való részvétel, belső tudásmegosztás.

Lehetőségeink szerint igyekszünk a szóbeli értékelés mellett egyéb módon is elismerni dolgozóink tevékenységét. A költségvetés függvényében karácsonykor és pedagógusnapon kaphatnak anyagi elismerést, melyet SZÉP kártyára utalunk.

Jelenleg 7 óvónő rendelkezik nemzetiségi óvodapedagógusi végzettséggel, és egy januárban vizsgázik nemzetiségi óvodapedagógusi szakon, így minden csoportban biztosítani tudjuk a nemzetiségi nevelést.

Több, képzettségi szintet emelő beiskolázás is történt, egy óvónő fejlesztőpedagógusi szakvizsgát tett, egy a közoktatásvezetői képesítésért végzi tanulmányait. Képzésüket támogatjuk, tanulmányi szerződést kötünk velük.

Igyekszünk kihasználni a továbbképzési lehetőségeket. Az Oktatási Hivatal a Közszolgálati Egyetem közreműködésével ingyenes képzéseket szervez, melyre online felületen lehet jelentkezni. Itt készül a továbbképzési terv is. Minden pedagógusnak 5 évenként 120 pontot (órát) kell teljesítenie. Ezeknél a lehetőségeknél figyelembe vesszük az óvoda céljait és a dolgozók érdeklődését egyaránt. A Továbbképzési programot a fenntartó elfogadta, 2026. március 31-ig kell elkészíteni a következő nevelési év tervét.

Nagyon fontosnak tartjuk az aktív együttműködést, a megfelelő környezeti feltételek megteremtését, fenntartását, ezzel a felnőttek és gyerekek komfortérzetének biztosítását.

A gyakornok mentorálását tapasztalt kolléga végzi. Úgy érezzük, hogy nekünk is nagy szerepünk van abban, hogy jól képzett, elhivatott pedagógusok neveljék-oktassák a gyerekeket.

Az SNI (sajátos nevelési igényű) gyerekek ellátására óraadó gyógypedagógussal kötünk megbízási szerződést (Jelenleg 1 gyermek igényel ellátást). A BTMN (beilleszkedési, tanulási, magatartási nehézség) gyerekek ellátását megbízási szerződés alapján fejlesztőpedagógusi végzettséggel rendelkező óvónő végzi.

A logopédiai és gyógytestnevelési ellátást a Pedagógiai Szakszolgálat Bicskei Tagintézményének szakemberei végzik.

Intézményünkben továbbra is ***német munkaközösség*** működik, mely a nemzetiségi nevelést segíti, és melynek keretében egy gyermektánccsoport is működik. Két óvónő heti rendszerességgel tart táncos foglalkozásokat a jelentkező középső és nagycsoportos óvodásoknak.
A munkaközösség vezető készíti el a közösség éves munkatervét, mely az Éves mukaterv 2. sz. melléklete. A munkaközösség gyűléseit rendszeresítjük, a belső tudásmegosztást igyekszünk fokozni.

Az óvodatitkár sok adminisztrációs feladatot segít elvégezni, és a gazdasági feladatok, nyilvántartások vezetésében is részt vesz. Ő kezeli a házipénztárt. Továbbra is támogatjuk, hogy 1-1 képzésen részt vegyen.

A könyvelést az iskola gazdasági vezetője végzi, heti 2 napot tölt az óvodában. Szorosan együttműködünk vele, hogy az ésszerű, takarékos gazdálkodás továbbra is megvalósuljon.

**6.3. Tárgyi feltételek:**

Óvodánk rendelkezik a biztonságos működéshez szükséges eszközökkel, felszerelésekkel.

A csoportszobák tágasak, sok játékeszközünk van. Egy csoporttal bővült intézményünk a nyár folyamán. Közösségi helyiségek összenyitásával alakítottuk ki a Méhecske csoportot, mely 25 gyermeket tud fogadni. Sajnos ezzel sok közös teret elvesztettünk (iroda, nevelői szoba, könyvtár), és két kisebb helyiségből lett az új nevelői szoba és öltöző. Az új csoportnak nincs saját mosdója, ezért jól össze kell szervezni a napi tevékenységeket. A felnőttek tere és az eszközök tárolási helye csökkent jelentősen, de igyekszünk a gyerekek érdekében így is maradéktalanul ellátni feladatainkat.

Fenntartónk jóvoltából pályázati forrásból több fejlesztés valósulhatott meg az elmúlt időszakban. Ebben az évben hőszivattyúkat építettek be a fűtési rendszerbe.

Minden csoportszoba ablakaira sikerült redőnyt szereltetni az elmúlt 2 évben. Kevésbé melegedett át az épület a nyári kánikulában, és a délutáni pihenést is segítette nyugodtabbá tenni. Ha lesz rá módunk, az új csoport ablakaira is megcsináltatjuk.

A következő időszak feladata lesz a teraszok felújítása. A faburkolatot folyamatosan javítani kell, és a vízelvezetésük is rossz, így feláznak a falak, teraszajtók. Várjuk a pályázati lehetőséget, mert ez elég drága beruházás lesz.

Elsődleges feladatunknak érezzük eszközeink megóvását, szükség esetén javítását, karbantartását, ezzel is biztosítva eszközellátottságunk szinten tartását.

**7. Kapcsolatok:**

***Fenntartóval:***
-napi kapcsolat, kölcsönös információ átadás
-rendezvényeken, megbeszéléseken való kölcsönös részvétel

-szükség szerint testületi ülésen részvétel
-éves munkaterv és beszámoló készítése, részvétel a közmeghallgatáson
Felelős: igazgató

***Iskolával:***

-Gazdasági vezetővel folyamatos kapcsolattartás-Iskolalátogatás a nagycsoportosokkal
-Elsősök meglátogatása
-Leendő tanítónéni meghívása a csoportba és szülői értekezletre
-Rendezvényeken való kölcsönös részvétel

-Óvónők és tanítónők kapcsolatának fejlesztése, ehhez lehetőségek keresése
Felelős: nagycsoportos óvónők, igazgató

***Szári Közös Önkormányzati Hivatallal:***

-Szükség szerint kapcsolatot tartunk a jegyzővel és a hivatali ügyintézőkkel

-Adatszolgáltatás a hivatal kérésének megfelelően.

Felelős: gazdasági vezető, igazgató

***Főzőkonyhával:***

-Kapcsolatot tartunk az élelmezésvezetővel az egészséges táplálkozás mind jobb megvalósítása érdekében

-Napi adatszolgáltatás az étkezési létszámról

***Gyermekjóléti szolgálattal:***Hátrányos helyzetű és veszélyeztetett családok figyelemmel kísérése, kölcsönös tájékoztatás, jelzőrendszeri esetmegbeszéléseken való részvétel.
Felelős: igazgatóhelyettes

***Bicskei Családsegítő Szolgálattal:***
Segítő munkatársuk hetente fogadóórát tart az óvodában. A szülőket tájékoztatjuk erről a lehetőségről.

***Pedagógiai Szakszolgálattal:***

Kölcsönös tájékoztatás, vizsgálatok kérése szükség szerint.

Logopédussal és gyógytestnevelővel szoros együttműködés a gyerekek fejlesztése érdekében.

A szakszolgálat tájékoztatóin, műhelymunkáin való részvétel

***Szülői munkaközösséggel:***Megbeszélések, kölcsönös tájékoztatás, rendezvények, programok kapcsán szoros együttműködés.
Felelős: vezető-helyettes

***Művelődési házzal:***

Részvétel a programjain, kölcsönös tájékoztatás, könyvtár látogatása a gyerekekkel.

Felelős: vezető, óvónők

***Egyéb szervezetekkel:***

* + - Szár Örökség Közhasznú Egyesület (nemzetiségi programok)
		- Pro-Vértes Közalapítvány (Madárdalos óvoda programjai)
		- Bicskei Rendőrkapitányság (Közlekedési ismeretek segítése, Biztonságérzet, önismeret fejlesztése)
1. **sz. melléklet**

**Ellenőrzési terv**

|  |  |  |  |
| --- | --- | --- | --- |
| *Téma* | *Határidő* | *Helye* | *Végző személy* |
| Az új nevelési év előkészítése a gyermekek fogadására. Személyi, tárgyi környezet áttekintése  | aug.31. | csoportok | óvodaig., igazgatóhely. |
| Szülői értekezletek (részvétel, Feljegyzések, Jelenléti ívek) | szept.24. | csoportok | óvodaig. |
| Csoport dokumentációk vezetése az OVI-kréta rendszerben. | szeptembertől folyamatosan | csoportok | óvadaig. |
| TÉR – Intézményi és vezetői szempontok meghatározása* Egyéni teljesítménycélok rögzítése, jóváhagyása
 | Aug. 30, ill. szept 30. | csoportok | igazgató és óvónők |
| Beszoktatás, visszaszoktatás. Napirend kialakítása, szervezése. Munkafegyelem alakulása. | okt.31. | csoportok | óvodaig. |
| Tevékenység látogatás – Pillangó csoport | okt. | Pillangó csoport | ig., munkaköz. vezető |
| TÉR és OVI-KRÉTA vezetésének tapasztalatai | nov.30. | nevelői szoba | óvodaig. |
| Német munkaközösség éves terve  | szept..30. | nevelői szoba | munkaközösségvez.,  |
| Családi délután szervezése Márton nap előtt | nov.11. |  tornaterem | munkaköz. vezető, ig. |
| Iskolára való felkészültség vizsgálata, Vizsgálat/felülvizsgálat kérő lapok kitöltése | okt.. 31.  | nagycsoportos korú gyermekek | óvodaig., ig.helyettes |
| Tevékenység látogatás – Katica csoport | nov. | Katica csoport | óvodaig., helyettes, munkaköz.vez. |
| OVI-kréta tapasztalatainak megbeszélése, egyéni fejlődési dokumentáció ellenőrzése | dec.31. | nevelői szoba | nevelőtestület, ig. |
| Gazdálkodás áttekintése, költségvetés, könyvelés | dec. 31. | iroda | ig., gazdasági vezető |
| Csoport látogatásokÜnnepi készülődés megfigyelése | folyamatos | csoportok | óvodaig., ig.hely., német munkaközösség-vezető |
| TÉR rendszer aktuális feladatai | folyamatos |  | óvodaig., ig.hely., német mk. vez. |
| *Téma* | *Határidő* | *Helye* | *Végző személy* |
| Munkafegyelem alakulása. Kötelező dokumentáció vezetése-OVI-KRÉTA | jan. 31. | csoportok | óvodaig. |
| Tevékenység látogatás | január | Méhecske csoport | óvodaig., helyettes, munkaköz.vez. |
| Tevékenység látogatás | február | Süni csoport | óvodaig., helyettes, munkaköz.vez. |
| Eszközök áttekintése, udvar ellenőrzése (balesetvédelem) | április | épület és udvar | óvodaig.karbantartó |
| Tevékenység látogatás | április | Maci csoport | óvodaig., helyettes, munkaköz.vez. |
| Nyári élet szervezése. Udvari lehetőségek felmérése (tárgyi feltételek), kihasználtsága. | június 13. | udvar | óvodaig. és ig.hely. |
| Csoport dokumentáció áttekintése az OVI-krétában | június 15. |  | óvodaig., óvónők |
| TÉR-év végi feladatai, eredmények rögzítése | július 15. |  | óvodaig., értékelésben résztvevők |
| Nevelési év lezárása, értékeléseNaplók lezárásaMulasztási naplók nyomtatása | augusztus 31. | nevelői szoba | óvodaig. és ig.hely. |
| Éves beszámoló készítése | szept. 30. | iroda | óvodaig. |

1. **sz melléklet**

**A Napsugár Óvoda Német Nyelvi Munkaközösségének Éves Terve**

**2025-2026 tanév**

**A munkaközösség megalakulása:** 2015-2016-os nevelési év

**A munkaközösség tagjai:** a nevelőtestület tagjai

**A munkaközösség célja :**

* a nyelvtanuláshoz szükségesbelső motiváltság megalapozása és elérése a gyermekeknél, a nyelvi kommunikáció fejlesztése,
* lehetőségek keresése közösen a gyerekek nyelvhez való pozitív viszonyának kialakításához, aktív ill. passzív szókincsének gyarapításához,
* új módszerek feltárása a pedagógiai munka színvonalának folyamatos növelése érdekében.
* a rendszeres közös szakmai beszélgetések során szakmai, módszertani tudástár bővítése.
* további lehetőségek feltárása a nemzetiségi partnerekkel való együttműködés fokozása érdekében.
* a hagyományápolás beépítése nemzetiségi munkába
* a pedagógiai munkák átgondolása, szakmai segédanyagok együttes elkészítésének folytatása a nemzetiségi nevelés területén – Jó gyakorlat

**A munkaközösség feladatának tekintjük** az óvoda nemzetiségi nyelvi nevelési programjának szem előtt tartásával a német nyelv megszerettetését, a napi tevékenységek során kialakuló természetes helyzetekben a nyelvi helyzetek felismerését és kihasználását, valamint az óvodás korú gyermekek számára megismerhető népszokások, tárgyak, dalok, mondókák, táncok közvetítését.

A nemzetiségi nyelvi nevelés során a gyerekek ismereteinek bővülésével párhuzamosan fejlesztjük a gyerekek aktív és passzív szókincsét.

Fontosnak tartjuk a munkaközösségünk tagjainak pedagógiai, nyelvi és módszertani ismereteinek fejlesztését. ezért támogatjuk a nevelőtestületen belüli kölcsönös hospitálást, tervszerű szakmai információ és tapasztalatcserék szervezését, lebonyolítását, valamint ezeket más nemzetiségi intézményekben működő nevelői közösségekkel .

 Nevelőtestületünk új tagjaival ismertetjük munkaközösségünk tevékenységét, szokásainkat, folyamatosan segítjük beilleszkedésüket az óvoda nemzetiségi életébe, biztosítjuk számukra a hospitálási lehetőséget, megismertetjük őket a meglévő szakmai anyagokkal, eszközökkel, a könyvtárunkban megtalálható szakmai segédanyagokkal.

Figyelemmel kísérjük a munkánkat segítő nyomtatott és digitális formában megjelenő anyagokat, továbbképzéseket, ezzel támogatjuk az önképzést, szakmai megújulást, valamint támogatjuk egymást német nyelvi kifejezőkészségünk tökéletesítésében.

Német nyelvű mondókák, versek, énekek gyűjtésével, projekttervek kidolgozásával, ötletek folyamatos gyűjtésével biztosítjuk a szakmai munka folyamatos megújulását, frissítését.

 Lehetőségeket keresünk német nemzetiségi hagyományokat ismerő és ápoló személyekkel, csoporttokkal közös programok szervezésére és lebonyolítására, ismereteink bővítésére.

**A munkaközösség éves terve:**

-a tánccsoport működtetése, fellépések, kirándulások szervezése

- programok szervezése szülőkkel (Márton-napi és adventi barkácsolás, nyílt tánc-próba)

- bábjáték, énekek előadása a gyerekeknek

- hospitálások, tapasztalatcserék megszervezése

- szakmai tapasztalatok bővítése / továbbképzésen való részvétel, önképzés/

- részvétel a megyei német nemzetiségi napon valamint a falu rendezvényein

- havonként munkaközösségi megbeszélés megtartása

- A „Jó gyakorlat” c. szakmai gyűjtemény bővítése tematikusan – dalok, mondókák, mondatmodellek lejegyzése

- német mesegyűjtemény elkészítése

- mondatmodellek összeállítása a nyelvi fejlesztés színterei szerint csoportosítva

**A munkaközösség éves eseményterve:**

|  |  |  |
| --- | --- | --- |
| Esemény | Időpont | Megjegyzés |
| NyMK megbeszélés | augusztus 25. | az előző nevelési év értékelése, a jelen éves terv ismertetése, elfogadása |
| A tánccsoport próbáinak megkezdése, felkészülés a szüreti fellépésre | szeptember | igényfelmérés, szülők tájékoztatása |
| Erntedankfest  | szeptember 17 | az esemény megszerve-zése, feladatok kiosztása,  |
| Részvétel a Szári Napokon, a szüreti felvonuláson | szeptember 20 | szülői kísérettel |
| Tánccsoport próbáinak megkezdése új tagok csatlakozásával | október |  |
| NyMK megbeszélés | október 2. hete | Márton-napi családi délután megbeszélése, feladatok kiosztása,  |
| NyMK megbeszélés „Jó gyakorlat” -  | október 28. (isk. őszi szünet) | összegyűjtött anyagok rendezése, további feladatok kitűzése |
| Márton-napi családi délután |  november 6. | családi délután |
| NyMK megbeszélés | december1-ig | a mesegyűjtemény bővítése, karácsonyi műsor megtervezése |
| „Nyílt táncpróba”  | december 15. | táncpróba szervezése szülők meghívásával |
| NYMK megbeszélésTéma: - nemzetiségi napok, | január 19-23 | - a nemzetiségi napok programjának megbeszé- lése, népi játékok, táncház kézművesség, családi délután |
| NyMK megbeszélés  | február | az első félév tapasztalatainak megbe- szélése,  |
| NYMK megbeszélés- „Jó gyakorlat” | március  | „ Jó gyakorlat” gyűjtemény bővítése |
| NYMK megbeszélés- „Jó gyakorlat” | április | „ Jó gyakorlat”gyűjtemény rögzítése |
| Fejér Megyei Német Nemzetiségi Napok | május  | a tánccsoport részvétele |
| A tánccsoport kirándulása | június | szülők részvételével |
| NyMK megbeszélés | június | az éves tevékenység értékelése, a következő évi tervek kitűzése |

**3.sz melléklet**

**ZÖLD ÓVODA MUNKATERV 2025/2026**

Zöld Óvodaként már hosszú évek óta kiemelt figyelmet fordítunk a fenntarthatóság elveinek mindennapi megjelenítésére, valamint arra, hogy a gyermekeket a természet szeretetére, tiszteletére és védelmére neveljük. Célunk, hogy óvodásaink megtapasztalják a körülöttük lévő világ szépségét, értékeit, miközben játékosan, tevékenységeken keresztül elsajátítják a környezettudatos gondolkodás alapjait. Mindezek megvalósulása érdekében a mindennapok során és külön projektek keretében is sokat teszünk. Büszkék vagyunk rá, hogy munkánkat a tavalyi évben az „Örökös Zöld Óvoda” címmel is elismerték, és továbbra is nagy odaadással dolgozunk azon, hogy ezt a megtisztelő címet valóban kiérdemeljük nap mint nap.

**Jeles zöld események, jeles napok**

|  |  |  |  |  |  |
| --- | --- | --- | --- | --- | --- |
| ***Program neve*** | ***Célja*** | ***Feladata*** | ***Ideje*** | ***Felelőse*** | ***Bevontak köre*** |
| Erntedankfest(Szüret) | Természethez fűződő pozitív attitűd alakítása, ismerkedés a régi szüreti hagyományokkal és eszközökkel. A szőlő feldolgozásának és a mustkészítésnek a folyamatának megismerése. | Az egyes folyamatok kipróbálása közben közösségi élményszerzés, sokoldalú képességfejlesztés. Aktív tevékenykedés a munkafolyamatokban: szőlő szemezése, darálása, préselése. Must kóstolása. | szeptember 17. | minden óvodapedagógus | családok, óvodapedagógusok, gyerekek  |
| Papírgyűjtés | Környezettudatos szemlélet alakítása, fenntarthatóságra nevelés. A korszerű hulladékkezelési elvek népszerűsítése. Hozzájárulás a természeti  | Szülők és gyermekek aktív, tevékeny bevonása a konkrét környezetvédelmi feladatok ellátásába, a környezeti erőforrások megóvásába.  | évente két alkalommal: szeptembermájus | minden óvodapedagógus | pedagógusok,szülők, gyerekek |
| Népmese napja  | Hagyományápolás, értelmi fejlesztés. Erkölcsi normák közvetítése népmeséken keresztül, játékos, gyermekközpontú formában. Könyvtárlátogatás, olvasóvá nevelés megalapozása.Nyelvi, kommunikációs képességek fejlesztése.  | A jó és a rossz megkülönböztetésének segítése a mesék által. Fantázia, képzelet fejlesztése. Közösségi élmény erősítése. Közös könyvtárlátogatás alkalmával a helyes viselkedésformák és , könyvekhez fűződő pozitív kapcsolat alakítása. | szeptember 30. | minden óvodapedagógus | pedagógusok, dajkák, gyerekek, külső szakember (könyvtáros)  |
| Állatok világnapjaÁllatvédelmi témahét | Állatokhoz fűződő pozitív érzelmi viszony alakítása, élőlények tiszteletére, felelősségteljes gondoskodásra nevelés. Pozitív viselkedésminta elsajátítása közvetlen tapasztalatok útján. Természet iránti érzékenység alakítása. | Élőlényekkel kapcsolatos ok-okozati összefüggések és kölcsönhatások, valamint a természet gazdagságának, láncolatának megláttatása, állatvilág sokszínűségének megismerése. | október6 – 10. | óvodapedagógusok | pedagógusok, dajkák, gyerekek, külső kapcsolatok |
| Madárdalos óvoda programjai | Élőlények, madarak iránti szeretet, gondoskodás alakítása a közvetlen, személyes kapcsolatteremtés által.  | A gyermekek megismertetése a madarak védelmének lehetőségeivel (odúk ellenőrzése, tisztítása, madáretetés, itatás) Ismeretanyag bővítése a madarak testfelépítésével, életmódjával kapcsolatban. Madárgyűrűzés megfigyelése. | az év során több alkalommal | óvodapedagógusok | óvodapedagógusok, dajkák, gyerekek, pedagógusok, Pro Vértes Közalapítvány munkatársa |
| Egészséghét | Ismeretszerzés az egészségvédelemről játékos formában. Egészségtudatos szemlélet alakítása., Egészségmegőrzés, betegségmegelőzés fontosságának megláttatása.  | Egészséges életmódra nevelés, ok-okozati összefüggések felfedezése. Szülők figyelmének felhívása az egészségtudatosságra | november 18-22 | óvodapedagógusok | óvodapedagógusok, dajkák, gyerekek, szülők |
| „Óvd magad, védd a környezetet” Óvodai Dohányzás Megelőzési Program | A gyermekek egészségmagatartásának formálása, a gyermekek ellenállásának erősítése a dohányzásra ösztönző, negatív hatásokkal szemben | Dohányzás, passzív dohányzás káros hatásainak tudatosítása, figyelem felhívása az egészségmegőrzés fontosságára.  | Egészséghét keretében | középső és nagycsoportos óvodapedagógusok | középső és nagycsoportos gyermekek, óvodapedagógusok |
| Adventi készülődés a gyerekekkel, karácsonyi ünnepség | Meghitt ünnepi készülődés, lecsendesülés megélése. Közösségi érzés alakítása a szeretetteljes, ünnepi időszak átélésével. Néphagyományok, szokások megismertetése a gyermekekkel, családi ünnep előkészítése. | Hagyományok felelevenítése, őrzése, aktív részvétel a hagyományápolásban. Nagycsoportosok ünnepi előadása a többi óvodás részére. Közös élmények által közösségi-szociális kompetenciák erősítése | december 1-19. | óvodapedagógusok, nagycsoportos óvodapedagógusok | óvodapedagógusok, dajkák, gyerekek |

|  |  |  |  |  |  |
| --- | --- | --- | --- | --- | --- |
| Nemzetiségi napok | Német nemzetiségi hagyományőrzés, hagyományápolás. Nemzetiségi kultúrához való pozitív érzelmi kötődés kialakítása.  | A közös, pozitív érzelmi töltetű élmények által (népi játékok, táncok, kézműveskedés) az identitástudat erősítése. Ismerkedés a régen használt eszközökkel, viselettel, nemzetiségi tánccal, zenével. | január 19-23. | Német Munkaközösség | családok, gyerekek, óvodai pedagógusok, dajkák, külső szakemberek |
| Farsang | Farsangi szokások, ismeretek felelevenítése, hagyományok megismerése. A közösségi élmény megélése, az összetartozás érzésének erősítése | Társas viselkedés, együttműködés szabályainak gyakorlása, közösségi normák elsajátítása. Verbális kifejező képesség, fantázia fejlesztése. A szimbolikus és szerepjátékok ösztönzése. | február 11. | óvodapedagógusok | óvodapedagógusok, dajkák, gyerekek |
| Víz világnapja | A környezettudatos magatartás megalapozása. Szemléletformálás a vízzel kapcsolatban: a víz érték! Figyelem felhívása a tiszta víz fontosságára, a vízkészletek veszélyeztetettségére.  | Természeti értékeink megóvásának lehetőségei a mindennapokban (pl. takarékosság, újrahasznosítás, környezetvédelem.) Ismerkedés a víz sokoldalúságával (pl. élőhely, lételem, víz körforgása, stb.), vizes kísérletek. | március 20. | óvodapedagógusok | óvodapedagógusok, dajkák, gyerekek |
| Föld Napja | Figyelem felhívása a természeti környezet megóvásának fontosságára. Azoknak az ismereteknek, értékeknek, magatartásformáknak a közvetítése melyek által a gyerekek megtanulnak odafigyelni közvetlen környezetükre és tágabb világukra.  | Környezettudatosságra nevelés, szociális kompetenciák fejlesztése a közös élmények által, a közös tevékenységeken keresztül. Szelektív hulladékgyűjtés megismerése. | április 22. | óvodapedagógusok | családok, óvodapedagógusok, gyerekek  |
| Madarak és fák napja | Természetvédelem iránti elkötelezettség alakítása. Ismeretek bővítése a madarakról, természeti környezetről, fákról. Természetszerető, természetet védeni vágyó gyerekek nevelése.  | Ökológiai szemléletmód megalapozása a madarakról, fákról való játékos ismeretszerzés által,értelmi képességek fejlesztése, gondolkodás, verbális fejlesztés új szavakkal. | május 8. | óvodapedagógusok | gyerekek, óvodapedagógusok, dajkák |
| Méhek világnapja | Méhek szerepe, hatása az életünkre. Ismeretanyag bővítése a méhekkel kapcsolatban, figyelem felhívása védelmük fontosságára.  | Méhek életmódjának, mézkészítés folyamatának megismerése. Méz kóstolása, személyes tapasztalatszerzés által a méhekhez, állatokhoz fűződő pozitív attitűd kialakítása, képességfejlesztés. | május 20. | óvodapedagógusok | óvodapedagógusok, gyerekek, külső kapcsolat |
| Gyermeknap | Közösségi érzés, csoportkohézió erősítése.  | Összetartozás érzésének alakítása. Játék során értelmi képességek, kreativitás, szociális készség fejlesztése. | június 4. | óvodapedagógusok | óvodapedagógusok, dajkák, gyerekek, családok |
| Kirándulás az állatkertbe | Természet, élővilág megszerettetése az állatok sokféleségének megfigyelésével, megismerésével. Szociális kompetenciák fejlesztése.  | Új, eddig ismeretlen állatfajok megismerése, megnevezése, könyvekben már megismert állatfajok megfigyelése. Kulturált viselkedés, közösségi normák gyakorlása. Ismeretek, tapasztalatok szerzése a természettel kapcsoltban. Rácsodálkozás a természet szépségeire, ezáltal ismerjék fel megőrzésének fontosságát. | június 10. | középső és nagy csoportos óvodapedagógusok | középső és nagycsoportos gyerekek, óvodapedagógusok, dajkák |